Henare PeeniHon PEENI HENARE (Labour): Madam Speaker reo Māori. Tupu mauri ora ki te whei ao ki te ao mārama tihewa mauri ora. Kāti e tautoko atu ana i ngā kōrero ki te hunga mate. Nō reira e ōku rangatira ngā mana nui kua whakaemi mai nei ki raro i te maru o Te Korowai o Wainuiārua tāpirihia ō tātou mate ki te tāhuhu kōrero o tō tatou Whare e tū nei kia tukuna atu e te Whare te mihi te poroporoaki atu i te hunga mate. Nā kua wahaina mai ētahi o rātou kua riro atu ki te pō heoi anō kotahi tonu te kōrero ki te hunga kua riro atu: haere mai haere.Ka whakahokia mai ngā rārangi kōrero ki a tātou katoa e ngā mana e ngā tapu e ngā tini whanaunga e tika ana ngā kōrero a tōku matua nei a Shane: te maha hoki o Ngāpuhi o Te Taitokerau ki roto i a koutou. I heke iho ki roto i a koutou ki te mahi rēriwei ki te mahi whakatō paina whakatopa wāhie ēnā mahi katoa hei hanga i te tūāpapa o ngā mahi ōhanga ki roto o Aotearoa nei. Nō reira koina tāku e mea atu ana ki a koutou e ōku whanaunga tēnā koutou tēnā koutou nau mai haere mai.Nau mai haere mai i roto ki tēnei mahi kua mea atu ētahi o ngā mema o te Whare nei ā he uaua. Engari ki te nuinga kīhai rātou i tino mōhio ki te uauatanga o te huarahi i takahia nā e koutou ki roto i ngā tau maha. Nō reira e tautoko atu ana i ngā kōrero kua tae mai koutou kua roa rawa tā koutou takahi i tēnei huarahi nā kua tae mai koutou ki tēnei te pānuitanga tuatahi o tēnei pire. Kāre e kore e tautoko atu ana i ngā kōrero a te Minita te Hōnore Paul Goldsmith ko te hiahia kia whakatere ake tēnei kia oti pai ai te pānuitanga tuatoru ki roto i tēnei Whare kia whakamanahia tēnei pire kia tahuri ake he ture ka whakamanahia e te Whare Pāremata.Nō reira haere mai e ngā tini whanaunga. Kua āhua kata pai au me pono taku kōrero ki a koutou. Kua rongo atu ahau i te ngākau rangimārie ka tau ki roto i tēnei Whare me te kī a ētahi Pai tēnei mea te Tiriti o Waitangi pai tēnei mea te mahi ngātahi a te Karauna me te Māori." Engari kua rongo atu ngā taringa o te ao Māori ki roto i ngā marama kua pahure ake nei he mea kino tēnei mea. He mea kino te co-governance e kōrerohia ake nei. 'tahi ka kitea ki roto i te pire ka kī atu "Ō he huarahi pai tēnei."Nō reira e harikoa ana ka whakamanahia ki roto i tenei ture. Heoi anō tāku e mea atu ana ki ngā mema o tēnei Whare te kōrero ki roto i a au o Ngāpuhi e mea atu ana pū ana a roto kē ana a waho. Nā ko te ngako o tērā kōrero i te rangi nei kua rongo atu i te kare ā-roto o te ngākau o ngā mema o te Whare nei. Engari kua kite atu i te wā o te kōwhiringa pōti e hoa he teka ka puta mai i te waha. Me te kī atu "He mea kino tēnei mea te mahi ngātahi a te Karauna me te Māori." E mea nei tēnei mahi e mahingia e mātou ko te co-governance tēnā. Nā kua kite atu i tēnei wā "Ō he mea pai ki roto i tēnei pire." Nō reira e mihi atu ana ki a koutou e ngā whanaunga. Kua whai wāhi ake ki roto i ngā mahi a ngā tari kāwanatanga. Nā kua kōrerohia mai nā e te Minita mō aua tari kāwanatanga nā kua whiwhi tūranga koutou i roto i ngā mahi ki roto i tō koutou ake rohe me taku harikoa.Kua 'hakatutukihia ki roto i te pire me te hiahia kia whakaranea ake ki te motu whānui. Nō reira e mihi atu ana ki a koutou me te kī atu kei konei tonu mātou hei tautoko ake i tērā whāinga matua kua whāia e koutou. Nō reira tēnā koutou. Kāti kua kōrero mai te Whare mō te āhuatanga o te pūtea me te hiahia kia kite atu i te whakarauora i ngā tuākiritanga Māori ki roto i a koutou te reo Māori—ēnā mea katoa. Engari ko tāku atu ki ngā mema o te Whare nei me kaua te Kawanatanga e pōhēhē e kua pāhi te whutupōro ki tētahi atu kei a rātou kē ngā take nui o te ao. Kei konei tonu te Kāwanatanga hei ārahi i ngā mahi e arahingia nei e te Kāwanatanga hei oranga mō te katoa. Kaua e tukuna atu mā te iwi; anei wō rahi anā ka nui tēnā. Ko te kī kei konei tonu te mahi a te Kāwanatanga mō te oranga o te katoa. Nō reira ka nui tēnei māku. Ko te hiahia kia kite atu i a koutou ki roto i te roanga ake o tēnei haerenga o te pire. E mihi atu ana. Kia pai ai tō koutou hokinga atu ki te wā kāinga. Tēnā koutou e te Māngai o te Whare. Kia ora tātou. [Madam Speaker Māori language. Vitality flourishes in the emerging world the world of enlightenment it is the breath of life.Well I support the statements to those who have passed on. And so my noble leaders the great authorities that have gathered beneath the mantle of Te Korowai o Wainuiārua add our dearly departed to the apex beam of our House that stands here so that the House may extend its greetings and farewells to the deceased. Some of those who have passed into the night have been conveyed here and there is but one thing to say to those who have passed on: rest in peace.Let the lines of discourse now return to all of us the authorities the consecrated my many relations the statements made by my sire Shane are true: there are many Ngāpuhi many from Northland among you. They made their way down to you to construct railways to work in pine plantations cutting firewood all of those employment opportunities to lay the basis for economic activities in New Zealand. So what I say to you all my relations thanks and greetings welcome welcome.Welcome into this endeavour that has been called difficult by many of the members of this House. But for the majority they don't truly know the difficulty of the path that has been followed by you for many years. So I support the comments who have arrived you have been walking this path for a very long time and you've arrived at this the first reading of this bill. Without a doubt I support the statements of the Minister the Hon Paul Goldsmith and the desire to accelerate these proceedings so that the third reading can be successfully accomplished within this House so the bill may be enacted and become a law enacted by the House of Parliament.So welcome to my many relations. I kind of had a good laugh if I'm honest with you. I felt the tranquillity of the heart within this House and the comments of some: "The thing the Treaty of Waitangi is a good thing; this thing the collaboration between the Crown and Māori is a good thing." But the ears of Māori society have heard in recent months that it's actually a bad thing. This co-governance that has been spoken about is a bad thing. Then it's seen within this bill and it is then said "Oh this is a good approach."So I am happy that it is being enacted within this legislation. However what I say to the members of this House the saying among my people of Ngāpuhi: what is on the inside is different to what is on the outside. Now the gist of that phrase that's relevant today is I've felt the emotions of the heart of the members of this House. But we saw at the time of the general election bro it was lies that came out of their mouths. And it was said "This thing the collaboration of the Crown and Māori is a bad thing."It is an instance of this thing that we did known as co-governance. Now it is now seen as "Oh it's a good thing within this bill." And so we acknowledge you my relations. You have opportunities made available to you within the activities of government agencies. Now the Minister has spoken about those Government agencies you have positions within the activities inside your own region and that pleases me. It has been achieved within the bill and also the desire that it be duplicated nationwide. So I acknowledge all of you and I say that we are still here to support that principal goal that you all have pursued. So I acknowledge you. Well the House has spoken to us of those financial matters and the desire to see the revitalisation of Māori identity amongst you the Māori language—all of those things. But what I would like to say to the members of this House is that the Government should not mistakenly believe oh the rugby ball has been passed to someone else and they instead have responsibility for the great issues of the world. Don't leave it for the iwi; here is your portion and that's enough. I say that Government activities are still here for the benefit of all.And well that's enough from me. I would like to see you all on the rest of the passage of this bill. I acknowledge you. Have a good journey home. Thank you Madam Speaker. Thanks to all of us.]"